Bill Justinussen

Kristian Bill Justinussen (født 1963) er en færøysk politiker. Han var medlem av Lagtinget fra 2004 til 2022, som representant for Miðflokkurin.

Han var med i Kristiligi Fólkaflokkurin fra 1980-årene og til en stor del av partiet i 1991 brøt ut og dannet Miðflokkurin. Han var formann i hovedstyret i Miðflokkurin 1997–1999, varamann til Lagtinget fra Eysturoy 1998–2004 og familie- og helseminister i Anfinn Kallsbergs andre regjering 2002–2004. I 2004 ble han medlem av Lagtinget. Han har sittet i flere av Lagtingets komiteer, blant annet som formann i Lagtingets kulturkomité. Justinussen var formann i presidentskapet i Vestnordisk råd 2014–2015.

Han vokste opp på Glyvrar på Eysturoy, der han fortsatt bor. Han var del av en ungdomsvekkelse på stedet og bidrog til å grunnlegge den karismatiske frimenigheten Lívsins Orð. Etter gymnaset gikk han første del av HD-kurset ved Føroya Handilsskúli. Han har hatt sitt virke som bokholder.

 Referanser 

 Eksterne lenker 


Kategori:Færøyske ministre
Kategori:Færøyske lagtingsmedlemmer
Kategori:Færøyske revisorer
Kategori:Personer fra Klaksvík
Kategori:Portal:Færøyene/artikler
Kategori:Fødsler i 1963